**4. Szilikonlabda**

**Anyagok**

100 cm3 vízüveg

250 cm3 izopropanol (opcionálisan fenolftalein vagy más indikátor, pl. brómtimolkék, toluidinkék, timolftalein, metilvörös, neutrálvörös 0,1%-os (m/v) izopropanolos oldata vagy tiszta aceton vagy ciklohexanon és aceton 1:1 térfogatarányú elegye)

**Eszközök**

gumikesztyű

főzőpohár vagy műanyag tál

mérőhenger

védőszemüveg

papírtörlő

**A kísérlet végrehajtása**

A vízüvegre óvatosan rárétegezzük az izopropanolt (vagy az indikátor izopropanolos oldatát), majd a kiváló gélszerű csapadékot kézzel (**gumikesztyű!**) labdává gyúrjuk. Izopropanollal leöblítjük, letöröljük, majd egy kemény felületre ejtjük.

**Tapasztalat**

**Magyarázat**

**Biztonsági tudnivalók és hulladékkezelés**

* A vízüveg erősen lúgos oldat, csak gumikesztyúvel nyúljunk hozzá. Szemmel érintkezve: azonnal bő vízzel (minimum 15 percig) mossuk ki a szemet a szemhéjak széthúzása mellett. Ha lehetséges a kontaktlencsét távolítsuk el, folytassuk a mosást. Szemirritáció (fájdalom, homályos látás, égő érzés) esetén forduljunk orvoshoz. Bőrrel érintkezve az anyaggal szennyezett ruhát azonnal el kell távolítani. Bő vízzel mossuk le a bőrfelületet. Tartós bőrirritáció esetén (égő érzés, kiütés) forduljunk orvoshoz.
* A fel nem használt anyagot vagy szennyezett maradékát tilos talajba, lefolyóba üríteni, veszélyeshulladék-gyűjtőhelyre kell szállítani.

**Forrás:**

* Kovács Lajos, MTA–SZTE Természettudomány Tanítása Kutatócsoport: Vegyszer- és kísérlet adatbázis. Szeged, 2016-2024. <http://edu.u-szeged.hu/ttkcs/vegyszer/>